സൗത്ത് ഓസ്‌ട്രേലിയയിലെ ഏറ്റവും ജനപ്രീതിയുള്ള കായിക ഇനമാണ് ഓസ്‌ട്രേലിയൻ റൂൾസ് ഫുട്‌ബോൾ (എ.എഫ്.എൽ). ഓസ്‌ട്രേലിയയിൽ ഏറ്റവും കൂടുതൽ കാഴ്ചക്കാരുള്ളത് സൗത്ത് ഓസ്‌ട്രേലിയയിൽ നിന്നുമാണ്.

അഡ്‌ലെയ്ഡ് ഫുട്ബോൾ ക്ലബ്, പോർട്ട് അഡ്ലെയ്ഡ് ഫുട്ബോൾ ക്ലബ് എന്നീ രണ്ടു ടീമുകളെ ഓസ്ട്രേലിയൻ ഫുട്ബോൾ ലീഗ് ദേശീയ മത്സരത്തിൽ സൗത്ത് ഓസ്‌ട്രേലിയ പങ്കെടുപ്പിക്കുന്നു. അംഗത്വ സംഖ്യയുടെ കാര്യത്തിൽ 2015-ലെ കണക്കനുസരിച്ച് രണ്ട് ക്ലബ്ബുകളും ആദ്യ അഞ്ച് സ്ഥാനങ്ങളിൽ ഉണ്ടായിരുന്നു. രണ്ട് ക്ലബ്ബുകളുടെയും അംഗത്വ കണക്കുകൾ 60,000 ത്തിൽ കൂടുതലാണ്. മുമ്പ് ഫുട്ബോൾ പാർക്ക് (AAMI സ്റ്റേഡിയം) ഉപയോഗിച്ചിരുന്ന ഇരു ടീമുകളും 2014 മുതൽ അഡ്‌ലെയ്ഡ് ഓവലിനെ അവരുടെ സ്വന്തം മൈതാനമായി ഉപയോഗിച്ചു.

ഓസ്‌ട്രേലിയൻ ഫുട്‌ബോൾ ലീഗിന്റെ ആവിർഭാവത്തിന് മുമ്പ് സംസ്ഥാനത്തെ പ്രീമിയർ ലീഗായിരുന്നു സൗത്ത് ഓസ്‌ട്രേലിയൻ നാഷണൽ ഫുട്‌ബോൾ ലീഗ്. പത്ത് ടീമുകൾ ഉൾപ്പെടുന്ന ഒരു ജനപ്രിയ പ്രാദേശിക ലീഗാണിത്. സ്റ്റർട്ട്, പോർട്ട് അഡ്‌ലെയ്ഡ്, അഡ്‌ലെയ്ഡ്, വെസ്റ്റ് അഡ്‌ലെയ്ഡ്, സൗത്ത് അഡ്‌ലെയ്ഡ്, നോർത്ത് അഡ്‌ലെയ്ഡ്, നോർ‌വുഡ്, വുഡ്‌വില്ലെ / വെസ്റ്റ് ടോറൻസ്, ഗ്ലെനെൽഗ്, സെൻ‌ട്രൽ ഡിസ്ട്രിക്റ്റ് എന്നിവയാണ് പത്ത് ടീമുകൾ.

പത്ത് സീനിയർ ഡിവിഷനുകളിലും മൂന്ന് ജൂനിയർ ഡിവിഷനുകളിലുമായി 68 അംഗ ക്ലബ്ബുകൾ ആഴ്ചയിൽ 110 ലധികം മത്സരങ്ങൾ കളിക്കുന്നതാണ് സൗത്ത് ഓസ്ട്രേലിയൻ അമേച്വർ ഫുട്ബോൾ ലീഗ്. ഓസ്‌ട്രേലിയയിലെ ഏറ്റവും വലുതും ശക്തവുമായ ഓസ്‌ട്രേലിയൻ റൂൾസ് ഫുട്‌ബോൾ അസോസിയേഷനുകളിൽ ഒന്നാണ് SAAFL.

യൂണിവേഴ്സിറ്റി
സമ്പദ്‌വ്യവസ്ഥ
ഓസ്‌ട്രേലിയൻ റൂൾസ് ഫുട്‌ബോൾ
കടൽ ഗതാഗതം